文天祥公園

文天祥公園（英文：Man Tin Cheung Park），全名係文天祥紀念公園，係一個喺香港新界新田紀念文天祥嘅公園，喺正青山公路同古洞路之間嘅小山崗嗰度，喺2004年1月開放。個公園總共佔地大概2公頃，原址係新田文氏家族嘅公家果園，個家族嘅後人聲稱個公園係為咗避免破壞當地嘅風水龍脈而起嘅。喺個公園入面，有一座6米高嘅文天祥銅像，而個像後面有一幅10米長嘅牌坊，寫住「正氣流徽」，描述文天祥嘅生平事蹟，其中包括耳熟能詳嘅《正氣歌》。 背景 喺2003年，九廣鐵路開始起落馬洲支線，不過條鐵路會經過洲頭村同埋新田，令到當地嘅文氏族人唔老禮，覺得條鐵路起好之後會造成「鐵蛇攔路」嘅風水格局。所以，當地嘅村民要求喺嗰個位起返座文天祥嘅巨型雕塑，利用祖先嚟「擋煞」鐵路。九鐵為咗避免影響工程進度，加上都認為文天祥係中國歷史嘅名人，所以最終肯批380萬港紙出嚟起個公園。 參考 出面網站 文天祥公園 Facebook Page Wayback Machine嘅版面存檔備份 文天祥公園 商務及經濟發展局電影服務統籌科拍攝場地資料庫 Wayback Machine嘅版面存檔備份 元朗遊記 元朗故事此中尋 文天祥公園